**Қазақ тілі (екінші тіл) 1-мәтін**

**– Тоқтар аға, ғарышқа ұшар алдында қандай көңіл күйде болдыңыз?** – Елден тым алыста жүргендіктен шығар, маған ғарышқа ұшудан басқа нәрсе қатты әсер етті.

Ол – ..... . Ет асылып, халық жиналып, 93 жастағы ақсақалдың бата беруі – бәрі-бәрі ерекше көңіл күйге бөледі. Мұндай соншалықты кіршіксіз, шынайы дәстүр әлемде жоқ дер едім.

**– Ғарыштан аман-есен оралып, сол сапар туралы Елбасына қазақша баянат (рапорт) жасапсыз.**

– Менің ана тілімнен тәжірибем өте аз. Соған қарамастан намыстанып, бүкіл ой-санамды тек қазақша жеткізуге бағыттадым. Қазақстанның тұңғыш Президентіне тұңғыш ғарышкері осылайша қазақша тіл қатқан. Мені қазақша сөйле деп ешкім күштеген жоқ. Өзімнің жүрек қалауым солай болды.

2. Көп нүктенің орнына қай сөздер сәйкес келеді?

A) алғашқы қадам В) ата-баба салты

C) беймәлім ғарыш D) тылсым дүние

3. «Өзімнің жүрек қалауым солай болды». Тоқтар бұл сөздерімен нені айтқысы келді?

A) ана тілін нашар білетінін В) ана тілінде баянат беруін

C) ғарыштан ұшып келуін D) халқының дәстүрін дәріптеуін

4. Мәтін қандай үлгіде жазылған?

A) cұхбат B) мақала C) очерк D) хат

5.Мәтінде кездесетін салт дәстүрді көрсетіңіз.

А) тұсаукесер В) қонақжайлылық С) байғазы D) тілашар

**Қазақ тілі (екінші тіл) 2-мәтін**

Әйгілі жазушы Г.Бельгер: «Неміс тілі, қазақ тілі, орыс тілі - шабытымның үш қайнар бұлағы», - деген екен. Бүгінгі күні бірнеше тілді қатар игерген адамдар саны күн санап артуда деп әбден айтуға болады. Ондаған тілдерді қатар үйренуге қабілетті адамдарды «Полиглот» деп атайды.  
 Орыс жазушысы А.П.Чеховтың «Бірер тіл білмеген адам өзін құжатсыз жандай сезінеді» деген қанатты сөзі бар. Көп тіл игергісі келетіндерге бірнеше кеңес:  
1) Үзбей жаттығу. Атақты неміс археологы Генрих Шлиман үнемі жаттығуының арқасында күніне прозалық мәтіннің жиырма бетін жаттап алуға қолы жеткен. Ол орыс тілін 6 апта ішінде үйренген.  
2) Алдымен негізгі тілдерді, ал содан кейін сол тілдерге жақын тілдерді үйрену қажет екен. Әрине, адам көбірек тіл білсе, жаңа тілді игеру де жеңіл болады.  
3) Ең бастысы - қорықпау керек. Тілді үйрене жүріп, өз ойыңызды сол тілде түсіндіруге тырысу керек. Үйреніп жүрген тілде сұрақ қоя отырып, тіл білетін және өзіңізге көмек көрсете алатын адаммен барынша көбірек сөйлесіңіз.  
4) Музыканы көбірек тыңдап, есту қабілетіңізді дамыта беріңіз. Өйткені ол - шетел тілін үйренуде жақсы көмекші.  
 Олай болса, достар, полиглот болғыларың келсе, тек алға ұмтылыңдар! Антик философтарының «тілді бесіктегі деміңнен соңғы деміңе дейін үйренсең де аз» дегенін ұмытпайық!  
1. Қандай мақал-мәтел берілген мәтіннің мазмұнын ашып тұр?  
A) Жеті жұрттың тілін біл, жеті түрлі білім біл.

B) Тіл тас жарады, тас жармаса, бас жарады.  
C) Тіл қаруы - сөз, сөз қаруы - ой. D) Басқа пәле - тілден.  
2. Бірінші кеңеске сәйкес тіл үйренуге негіз болатын басты әрекет  
A) Күн сайынғы жаттығу B) Музыка тыңдау  
C) Тілдердің ұқсастығы D) Қорқынышты жеңе білу  
3. Мәтін бойынша адамның есту қабілетін қалай артгыруға болады?  
A) Көп әңгімелесу арқылы B) Ән шырқау арқылы  
C) Музыка жазу арқылы D) Әуезді саз тыңдау арқылы

4. Қандай адамды «Полиглот» атайды?

А) екі тілді білген адамды В)ондаған тілдерді меңгерген адамды

С) жақсы сөйлейтін адамды D) есту қабілеті жоғары адамды

5. Қандай ақпарат мәтінге сәйкес келмейтінін көрсетіңіз.

А) Үзбей жаттығу В) Көп сөйлеу С) Есту қабілетін дамыту D)Музыка тыңдау